PMIndiaData/PMIndiaSum huggingface dataset:
প্রধানমন্ত্রী ২০ জুলাই আগামী কমনওয়েলথ গেমস্‌-এ অংশগ্রহণকারী ভারতীয় দলের খেলোয়াড় ও কোচদের সঙ্গে মতবিনিময় করবেন

নয়াদিল্লি, ১৮ জুলাই, ২০২২ প্রধানমন্ত্রী শ্রী নরেন্দ্র মোদী ২০ জুলাই সকাল ১০টায় ভিডিও কনফারেন্সের মাধ্যমে ২০২২-এর কমনওয়েলথ গেমস্‌-এ অংশগ্রহণকারী ভারতীয় দলের সদস্যদের সঙ্গে মতবিনিময় করবেন। খেলোয়াড় ও কোচ – প্রত্যেকের সঙ্গেই শ্রী মোদী কথা বলবেন। বৃহৎ ক্রীড়া প্রতিযোগিতায় অংশগ্রহণের আগে খেলোয়াড়দের উদ্বুদ্ধ করতে প্রধানমন্ত্রী সর্বদাই সচেষ্ট থাকেন। গত বছর তিনি ২০২০-র টোকিও অলিম্পিক্স এবং প্যারালিম্পিক গেমস্‌-এ অংশগ্রহণকারী খেলোয়াড়দের সঙ্গে মতবিনিময় করেন। প্রতিযোগিতা চলাকালীন শ্রী মোদী খেলোয়াড়দের সাফল্যের বিষয়ে খোঁজখবর রাখেন। খেলোয়াড়দের সাফল্য ও একনিষ্ঠ উদ্যোগকে অভিনন্দন জানিয়ে তিনি সরাসরি তাঁদের ফোন করেন এবং উৎসাহিত করেন। এছাড়াও, প্রতিযোগিতা শেষে খেলোয়াড়রা দেশে ফিরে আসার পরপ্রধানমন্ত্রী তাঁদের সঙ্গে সাক্ষাৎ করেন। ২০২২-এর কমনওয়েলথ গেমস্‌ বার্মিংহামে ২৮ জুলাই থেকে ৮ অগাস্ট পর্যন্ত অনুষ্ঠিত হবে। এই ক্রীড়ানুষ্ঠান ১৯ রকম খেলায় ভারত থেকে ২১৫ জন প্রতিযোগী ১৪১টি ইভেন্টে অংশ নেবেন।
রাশিয়ার জয়েন্ট স্টক কোম্পানি  রসজিওলজিকা এবং ভারতের ভারতীয় ভূ-বৈজ্ঞানিক সর্বেক্ষণের মধ্যে ভূ-বিজ্ঞান সংক্রান্ত স্বাক্ষরিত সমঝোতাপত্রটিতে কেন্দ্রীয় মন্ত্রিসভার অনুমোদন

নয়াদিল্লি, ৮ সেপ্টেম্বর, ২০২১ প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আজ রাশিয়ার জয়েন্ট স্টক কোম্পানি রাষ্ট্রায়ত্ত সংস্থা রসজিও বা রসজিওলজিকা এবং ভারতের খনি মন্ত্রকের ভারতীয় ভূ–বৈজ্ঞানিক সর্বেক্ষণ (জিএসআই)-এর মধ্যে ভূ–বিজ্ঞান সংক্রান্ত সহযোগিতার জন্য স্বাক্ষরিত সমঝোতাপত্রটি অনুমোদিত হয়েছে। এই সমঝোতাপত্রের মূল উদ্দেশ্য হল, গভীর সমুদ্রে অথবা মাটির নিচে থাকা খনিজ পদার্থের উত্তোলন, আকাশপথে ভূ–প্রাকৃতিক তথ্য সংগ্রহ, পিজিই এবং আরইই উত্তোলন ও গবেষণা, রাশিয়ার উন্নত তথ্যপ্রযুক্তির সাহায্যে ভারতীয় ভূ–বৈজ্ঞানিক তথ্যের মাধ্যমে খনি সংক্রান্ত ক্ষেত্রে যৌথ উদ্যোগ গ্রহণ। এছাড়াও, খনন কাজ, গবেষণাগারে পরীক্ষানিরীক্ষা, যথাযথ তথ্য সংগ্রহ, খনিজ পদার্থ উত্তোলনে ব্যয়সাশ্রয়ী পন্থাপদ্ধতি, প্রশিক্ষণ ও দক্ষতা বৃদ্ধির মতো বিভিন্ন বিষয়ে দুটি সংস্থার মধ্যে সহযোগিতা গড়ে উঠবে। রসজিও এবং জিএসআই–এর দীর্ঘদিনের অভিজ্ঞতাকে এর ফলে আরো ভালোভাবে কাজে লাগান যাবে। দুটি সংস্থার মধ্যে ভূ–বিজ্ঞানে ভবিষ্যতে সহযোগিতার ক্ষেত্রে কোন পদ্ধতি অবলম্বন করা উচিৎ তা এই সমঝোতার ফলে সিদ্ধান্ত গ্রহণে সুবিধা হবে। প্রেক্ষাপট – রাশিয়ার জয়েন্ট স্টক কোম্পানি রসজিও ভৌগোলিক বিভিন্ন তথ্য সংগ্রহ, খনি থেকে খনিজ পদার্থ উত্তোলন ইত্যাদি কাজে উচ্চতর পেশাদার একটি সংস্থা। আঞ্চলিক সমীক্ষা থেকে শুরু করে খনিজ সম্পদের সঙ্গে যুক্ত বিভিন্ন ধরনের কাজকর্ম এই সংস্থার মাধ্যমে হয়ে থাকে। রসজিও–র একটি প্রতিনিধিদল ২০২০ সালে ভারত সফরের সময় কেন্দ্রীয় খনি মন্ত্রক এবং জিএসআই–এর সঙ্গে নতুন দিল্লিতে একটি বৈঠক করে। বৈঠকে ভূ–বিজ্ঞান সংক্রান্ত বিভিন্ন ক্ষেত্রে সহযোগিতার বিষয় নিয়ে আলোচনা হয়। দুটি সংস্থার মধ্যে সেই সময়ে এই সমঝোতাপত্রটি স্বাক্ষরিত হয়েছিল। রসজিও–র সঙ্গে আলোচনার পর জিএসআই এই সমঝোতাপত্রের খসড়া চূড়ান্ত করে। /
মালয়েশিয়ার গুজরাটি অ্যাসোসিয়েশনের প্রতিনিধিদল প্রধানমন্ত্রীর সঙ্গে দেখা করলেন

নয়াদিল্লি , ২৬ ফেব্রুয়ারি , ২০১৫ মালয়েশিয়ার গুজরাটি অ্যাসোসিয়েশনের ৩০ সদস্যের প্রতিনিধিদল শনিবার প্রধানমন্ত্রী শ্রী নরেন্দ্র মোদীর সঙ্গে দেখা করলেন। বর্তমানে প্রতিনিধিদল ভারত সফরে আসেন। ভারতের বিকাশ নিয়ে স্বপ্নের বাস্তবায়নের উদ্দেশ্যে প্রধানমন্ত্রীকে প্রতিনিধিদলের সদস্যরা শুভেচ্ছা জানান।
‘বিজয় দিবস’  : ভারতীয় সেনাবাহিনীকে সশ্রদ্ধঅভিবাদন জানালেন প্রধানমন্ত্রী

‘বিজয়দিবস’ উপলক্ষে ভারতীয় সশস্ত্র বাহিনীকে সম্মান ও অভিবাদন জানিয়েছেন প্রধানমন্ত্রীশ্রী নরেন্দ্র মোদী। এক বার্তায় তিনি বলেছেন : “১৯৭১-এরযুদ্ধে যাঁরা সাহসিকতার সঙ্গে সংগ্রাম করেছিলেন, তাঁদের বীরত্ব ও আত্মোৎসর্গের কথাস্মরণ করার একটি যোগ্য উপলক্ষ হল ‘বিজয় দিবস’। তাঁদের সকলের প্রতি আমি সম্মান ওঅভিবাদন জানাই।”
রাজ্যগুলির হাতে আরও বেশি ক্ষমতা দিতে ইচ্ছুক কেন্দ্রীয় সরকার : প্রধানমন্ত্রী

সহযোগিতামূলক যুক্তরাষ্ট্রীয়তার নীতিতে বিশ্বাসী কেন্দ্রীয় সরকার। সরকারের কাজকর্ম সেই লক্ষ্যেই পরিচালিত হচ্ছে। রাজ্যগুলি যাতে দ্রুত অগ্রগতির পথে এগিয়ে যেতে পারে, সেজন্য রাজ্য সরকারগুলির হাতে সর্বোচ্চ ক্ষমতা তুলে দিতে কেন্দ্রীয় সরকার আগ্রহী। মঙ্গলবার অসমের রাজ্য মন্ত্রিসভার শপথ গ্রহণ অনুষ্ঠানে ভাষণদানকালে একথা বলেন প্রধানমন্ত্রী শ্রী নরেন্দ্র মোদী। তিনি আরও বলেন, গণতন্ত্রের মূল কথাই হল ‘ভাগীদারি’ অর্থাৎ, সমবেত অংশগ্রহণ বা অংশীদারিত্ব। তাই, কেন্দ্রীয় সরকার চায় যে জাতির বিকাশ ও উন্নয়নের লক্ষ্যে কেন্দ্র ও রাজ্য একসঙ্গে এক সহযোগিতার বাতাবরণের মধ্য দিয়ে এগিয়ে যাক। জাতির সার্বিক ও সুসংহত বিকাশের প্রয়োজনীয়তার কথা তুলে ধরে প্রধানমন্ত্রী বলেন, দেশের পূর্বাঞ্চলের উন্নয়নে প্রচেষ্টাকে আরও জোরদার করে তুলতে হবে। উপজাতি সম্প্রদায়ের প্রতিনিধি শ্রী সর্বানন্দ সোনোয়ালকে নির্বাচিত করার জন্য অসমের জনগণকে অভিনন্দন জানান শ্রী নরেন্দ্র মোদী। তিনি বলেন, শ্রী সোনোয়াল সমাজসেবায় অনুপ্রাণিত। সুতরাং, তাঁর মুখ্যমন্ত্রিত্বে অসমের কল্যাণই নিশ্চিত হবে।
আগামী তিনটি অলিম্পিক্সে ভারতের সফল অংশগ্রহণের লক্ষ্যে বিশেষ টাস্ক ফোর্স  :

ঘোষণা প্রধানমন্ত্রীর আগামী তিনটি অলিম্পিক্সে, অর্থাৎ, ২০২০, ২০২৪ এবং ২০২৮ সালে অনুষ্ঠেয় অলিম্পিক গেম্‌সগুলিতে ভারতীয় ক্রীড়াবিদদের অংশগ্রহণকে সফল করে তুলতে একটি সুসংবদ্ধ কার্যপরিকল্পনা গড়েতোলা হবে। এই লক্ষ্যে গঠন করা হবে একটি বিশেষ টাস্ক ফোর্স। শুক্রবার,মন্ত্রিসভার এক বৈঠকে একথা ঘোষণা করেন প্রধানমন্ত্রী শ্রী নরেন্দ্র মোদী। তিনি জানান,টাস্ক ফোর্সটির কাজ হবে খেলাধূলা সংক্রান্ত সুযোগসুবিধার প্রসার, খেলোয়াড়দেরপ্রশিক্ষণ ও অনুশীলন, নির্বাচন পদ্ধতি এবং সংশ্লিষ্ট অন্যান্য বিষয় সম্পর্কে একসামগ্রিক কৌশল স্থির করা। দেশের এবং বিদেশের ক্রীড়া বিশেষজ্ঞদের নিয়ে গড়ে তোলা হবেএই বিশেষ টাস্ক ফোর্সটি। আগামীকয়েকদিনের মধ্যেই এই টাস্ক ফোর্স গঠন করা হবে বলে প্রসঙ্গত উল্লেখ করেন শ্রী মোদী । /
ভারত ও জর্ডনের মধ্যে খনি এবং সার উৎপাদন সম্পর্কিতসহযোগিতা চুক্তি  :  অনুমোদন কেন্দ্রীয় মন্ত্রিসভার

রক ফসফেট ও এমওপি’র খনি ও খনন সংক্রান্ত কর্মপ্রচেষ্টা এবং জর্ডনে ফসফোরিকঅ্যাসিড, ডিএপি এবং এনপিকে সারের উৎপাদন সম্পর্কিত সহযোগিতা প্রসারে ভারত ওজর্ডনের মধ্যে একটি দীর্ঘমেয়াদী সহযোগিতা চুক্তি স্বাক্ষরের প্রস্তাবে আজ অনুমোদনদেওয়া হ’ল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয়মন্ত্রিসভার এক বৈঠকে। এই চুক্তির আওতায় জর্ডনের চাহিদা মেটাতে ঐ দেশে কাঁচা মাল এবং সার যোগানেরবিষয়টি নিরন্তর করে তোলা সম্ভব হবে।
ওজন স্তর সুরক্ষিত রাখার উদ্দেশ্যে কিগালির বৈঠকেভারতের অবস্থানকে স্বীকৃতি দিল কেন্দ্রীয় মন্ত্রিসভা

ওজন স্তরকেসুরক্ষিত রাখার উদ্দেশ্যে ভিয়েনা কনভেনশনের মন্ট্রিল চুক্তিতে অংশগ্রহণকারীসংশ্লিষ্ট পক্ষগুলির সাম্প্রতিক বৈঠকে আলাপ-আলোচনার ক্ষেত্রে ভারতের অবস্থানকেকর্ম-পরবর্তী অনুমোদন দিল কেন্দ্রীয় মন্ত্রিসভা। এ বছর অক্টোবর মাসে ৬-১৪ তারিখপর্যন্ত রোয়ান্ডার কিগালি’তে মন্ট্রিল চুক্তি সম্পর্কিত সংশ্লিষ্ট পক্ষগুলির বৈঠকঅনুষ্ঠিত হয়। বুধবারমন্ত্রিসভার বৈঠকে পরিবেশ সংক্রান্ত বিষয়ে আলোচনা ও মতবিনিময়কালে কেন্দ্রীয়পরিবেশ, অরণ্য ও জলবায়ু পরিবর্তন মন্ত্রকের একটি প্রস্তাবেও সম্মতি দেওয়া হয়। প্রসঙ্গতউল্লেখ্য, মন্ট্রিল চুক্তিতে যে সংশোধন প্রস্তাব আনা হয় কিগালি’তে অনুষ্ঠিত বৈঠকেতা প্রযুক্তি সংক্রান্ত নতুন নতুন ক্ষেত্রে জ্বালানি সাশ্রয় তথা জ্বালানিব্যবহারের ক্ষেত্রে দক্ষতা নিশ্চিত করবে বলে আশা করা হচ্ছে। বুধবারকেন্দ্রীয় মন্ত্রিসভার বৈঠকে নেতৃত্ব দেন প্রধানমন্ত্রী শ্রী নরেন্দ্র মোদী।
মহিলা বিশ্ব বক্সিং প্রতিযোগিতায় স্বর্ণ পদক জয়ী মেরি কম-কে প্রধানমন্ত্রীর অভিনন্দন

প্রধানমন্ত্রী শ্রী নরেন্দ্র মোদী, মহিলা বিশ্ব বক্সিং প্রতিযোগিতায় স্বর্ণ পদক জয়ের জন্য মেরি কম-কে অভিনন্দন জানিয়েছেন। প্রধানমন্ত্রী বলেন, “ভারতীয় ক্রীড়া জগতের জন্য এটি একটি গর্বের মুহূর্ত। মহিলা বিশ্ব বক্সিং প্রতিযোগিতায় সোনা জয়ের জন্য মেরি কম-কে অভিনন্দন। ক্রীড়া জগতে যে নৈপুণ্য ও দক্ষতার পরিচয় তিনি রাখছেন এবং আন্তর্জাতিক স্তরে যে সাফল্য অর্জন করছেন, তা বিশেষভাবে অনুপ্রেরণা দেয়। তাঁর জয় সত্যি এক বিশেষ মুহূর্ত”।
ওনামউপলক্ষে জনসাধারণকে শুভেচ্ছা জানালেন প্রধানমন্ত্রী

ওনামউৎসব পালনের মুহূর্তে জনসাধারণকে শুভেচ্ছা ও অভিনন্দন জানিয়েছেন প্রধানমন্ত্রীশ্রী নরেন্দ্র মোদী। এক বার্তায় তিনি বলেছেন : “আপনাদের সকলকে জানাই ওনাম-এর শুভেচ্ছা। এই বিশেষ উৎসবটিসমগ্র জাতির মধ্যে সুখ ও সমৃদ্ধির বাতাবরণকে সুদৃঢ় করে তুলুক এই প্রার্থনা জানাই”।
পাথর শুধুমাত্র ধ্বংসের কাজেই নয়, সৃষ্টির কাজেও ব্যবহার করা যায়

ভারতের দীর্ঘতম সুড়ঙ্গ সড়কের উদ্বোধন করলেন প্রধানমন্ত্রী। রবিবার, জম্মু ও কাশ্মীরের ৯কিলোমিটার দীর্ঘ চেনানি-নাশরি সুড়ঙ্গ পথটি তিনি উৎসর্গ করেন জাতির উদ্দেশে। উদ্বোধনের পর সমগ্র সুড়ঙ্গ পথ ধরেই সফর করেন তিনি। এর মূল বৈশিষ্ট্য সম্পর্কে তখনবিশদভাবে অবহিত করা হয় প্রধানমন্ত্রীকে। এইউপলক্ষে উধমপুরে আয়োজিত এক জনসমাবেশে শ্রী মোদী বলেন, এই সুড়ঙ্গ সড়কটি শুধুমাত্রবিশ্বমানেরই নয়, এযাবৎকালের মধ্যে সর্বশ্রেষ্ঠ। পরিবেশ-বান্ধব এই সুড়ঙ্গ বিশ্বউষ্ণায়নের মোকাবিলায় এক বিশেষ কার্যকর ভূমিকা পালন করবে বলেই মনে করেন তিনি । প্রধানমন্ত্রীবলেন, একদিকে যখন কিছু বিপথগামী যুবক ধ্বংস ও নাশকতার কাজে পাথর হাতে তুলে নিয়েছে,অন্যদিকে তেমনই কাশ্মীরের আরও বেশ কিছু যুবক পাথর কেটে তৈরি করছেন নতুন নতুনপরিকাঠামো। এই সুড়ঙ্গ পথ শুধুমাত্র পর্যটনেরই প্রসার ঘটাবে না, সাহায্য করবেরাজ্যের অর্থনৈতিক সমৃদ্ধিতেও। হিংসাও সন্ত্রাস কখনই মানুষকে সাহায্য করে না – একথার ওপর জোর দিয়ে প্রধানমন্ত্রী বলেন,জম্মু ও কাশ্মীরের উন্নয়নে কেন্দ্রীয় সরকার ঘোষিত প্যাকেজ অনুযায়ী রাজ্যে বিভিন্নকর্মপ্রচেষ্টার ইতিমধ্যেই সূচনা হয়েছে। এজন্য তিনি বিশেষভাবে ধন্যবাদ জানানরাজ্যের মুখ্যমন্ত্রী শ্রীমতী মেহবুবা মুফতিকে। ভূতপূর্বপ্রধানমন্ত্রী শ্রী অটল বিহারী বাজপেয়ীর দৃষ্টিভঙ্গি ও কর্মপ্রচেষ্টার কথা উল্লেখকরে শ্রী মোদী বলেন, কেন্দ্রীয় সরকারের মূল মন্ত্রই হল উন্নয়ন যা শুধুমাত্রজনসাধারণের সক্রিয় অংশগ্রহণের মাধ্যমেই গড়ে তোলা সম্ভব।
প্রধানমন্ত্রীর রাশিয়া সফরকালে দু’দেশেরমধ্যে মউ/চুক্তি বিনিময়ের একটি তালিকা

ক্রমিক সংখ্যা মউ/চুক্তি ভারতের পক্ষে স্বাক্ষরকারী রাশিয়ার পক্ষে স্বাক্ষরকারী ১) ২০১৭-২০১৯ সালের জন্য সাধারণতন্ত্রী ভারতের সংস্কৃতি মন্ত্রক এবং রাশিয়া ফেডারেশনের সংস্কৃতি মন্ত্রকের মধ্যে সাংস্কৃতিক বিনিময় কর্মসূচি সম্পর্কিত। পঙ্কজ সারণ, রাষ্ট্রদূত ভ্লাদিমির মেদিনস্কি, সংস্কৃতি বিষয়ক মন্ত্রী ২) কুড়ানকুলাম এনপিপি’র (কেকে-৫ এবং কেকে-৬) তৃতীয় পর্যায়ের নির্মাণ সম্পর্কিত সাধারণ কাঠামো চুক্তি। শ্রী সতীশ কুমার শর্মা, চেয়ারম্যান, এনপিসিআইএল মিঃ অ্যালেক্সি লিখাচেভ, সিইও, রোসাটম ৩) ফেডারেল সার্ভিস ফর ইনটেলেকচ্যুয়াল প্রপার্টি (রোসপেটেন্ট) এবং ভারতের সিএসআইআর-এর মধ্যে টিকেডিএল-এ রোসপেটেন্ট বিশেষজ্ঞদের কাজকর্ম সম্পর্কিত চুক্তি। পঙ্কজ সারণ, রাষ্ট্রদূত মিঃ গ্রিগরি ইভলিয়েভ, রোসপেটেন্টের প্রধান ৪) নাগপুর-সেকেন্দ্রাবাদ সেকশনে উচ্চ গতির রেল পরিষেবা চালু করা র জন্য প্রয়োজনীয় প্রস্তুতিপর্ব সম্পর্কিত ভারতের রেল মন্ত্রক এবং রাশিয়ান রেলওয়েজের জেএসসি’র মধ্যে সম্পাদিত চুক্তি। পঙ্কজ সারণ, রাষ্ট্রদূত ওলেগ বেলোসেরভ, প্রেসিডেন্ট, রাশিয়ান রেলওয়েজ ৫) ভারতের মূল্যবান রত্ন ও অলঙ্কার রপ্তানি বিকাশ পরিষদ এবং রাশিয়ার সরকারি জয়েন্ট স্টক কোম্পানি আলরোসা’র মধ্যে স্বাক্ষরিত মউ। শ্রী প্রবীণ শঙ্কর পান্ডা, চেয়ারম্যান, রত্ন ও অলঙ্কার রপ্তানি বিকাশ পরিষদ (জিজেইপিসি) মিঃ সার্গেই ইভানভ, প্রেসিডেন্ট, আলরোসা
প্রধানমন্ত্রী শ্রী নরেন্দ্র মোদী টেলিফোনে নেপালের মহামান্য প্রধানমন্ত্রী শের বাহাদুর দেউবার সঙ্গে সৌজন্য বিনিময় করেছেন

নতুন দিল্লি, ১৯ জুলাই, ২০২১ প্রধানমন্ত্রী শ্রী নরেন্দ্র মোদী আজ নেপালের মহামান্য প্রধানমন্ত্রী শের বাহাদুর দেউবাকে টেলিফোন করে সে দেশের প্রধানমন্ত্রী নির্বাচিত হওয়ায় অভিনন্দন জানিয়েছেন। নেপালের সংসদে আস্থা ভোটে শ্রী শের বাহাদুর দেউবা প্রধানমন্ত্রী হিসেবে নির্বাচিত হয়েছেন। ভারত ও নেপালের মধ্যে বন্ধুত্বকে স্বীকৃতি জানিয়ে দু'দেশের জনগণের যোগসুত্র গুলির কথা স্মরণ করে প্রধানমন্ত্রী উভয় দেশের মধ্যে দ্বিপাক্ষিক সহযোগিতা বৃদ্ধির প্রতি গুরুত্বারোপ করেছেন। ভারতের প্রধানমন্ত্রী শ্রী মোদী এবং নেপালের প্রধানমন্ত্রী শ্রী দেউবা বর্তমান করোনা জনিত অতিমারি পরিস্থিতিতে দু'দেশের মধ্যে পারস্পরিক সম্পর্ক কিভাবে সুদৃঢ় করা যায় তা নিয়েও আলোচনা করেন।
বিশ্বশৌচাগার দিবস উপলক্ষে প্রধানমন্ত্রীর বার্তা

বিশ্বশৌচাগার দিবসে প্রধানমন্ত্রী শ্রী নরেন্দ্র মোদী নিম্নলিখিত বার্তা দিয়েছেন – “বিশ্বশৌচাগার দিবসে আমাদের দেশের পরিচ্ছন্নতার ব্যবস্থা উন্নয়নের লক্ষ্যে আমরা পুনরায়আমাদের দায়বদ্ধতার কথা মনে করি। ভারতেরবিভিন্ন প্রান্তে যে সব ব্যক্তি এবং সংগঠন আরও বেশি শৌচাগার নির্মাণে কাজ করেযাচ্ছেন, তাদের আমি অভিনন্দন জানাই। স্বচ্ছ ভারত অভিযানে তাদের অমূল্য অবদান গতিরসঞ্চার করেছে।”
হিন্দুস্থান টাইমস লিডারশিপ সামিটে প্রধানমন্ত্রী

প্রধানমন্ত্রী শ্রী নরেন্দ্র মোদী আজ নয়াদিল্লিতে হিন্দুস্থান টাইমস্‌ লিডারশিপ সামিটে ভাষণ দেন। এক উজ্জ্বল ভবিষ্যতের লক্ষ্যে ভারত এগিয়ে চলেছে বলে উল্লেখ করে প্রধানমন্ত্রী বলেন, ভারতের অবস্থান কোথায় তা বর্তমান বিশ্ব পরিবেশ-পরিস্থিতির প্রেক্ষিতে দেখা উচিত। সেইসঙ্গে, মনে রাখা উচিত বিগত বছরগুলিতে ভারতের অবস্থান ঠিক কোথায় ছিল। আর্থিক সংস্কার প্রসঙ্গে তাঁর ভবিষ্যৎ পরিকল্পনার ব্যাখ্যা দিয়ে প্রধানমন্ত্রী সাম্প্রতিক অতীতে বেশ কয়েকটি বড় আর্থিক সাফল্যের কথা উল্লেখ করেন। তিনি জানান, এই সাফল্যের মধ্যে রয়েছে গড় অভ্যন্তরীণ উৎপাদনের (জি ডি পি) বিকাশ হার ৭.৪ শতাংশে নিয়ে যাওয়া, ব্যবসা-বাণিজ্যের অনুকূল পরিবেশ গড়ে তোলা প্রভৃতি কেন্দ্র-রাজ্য একযোগে কাজ করলেই ব্যবসা-বাণিজ্যের অনুকূল পরিবেশ গড়ে তোলা সম্ভব বলে শ্রী মোদী অভিমত প্রকাশ করেন। শ্রী মোদী আরও জানান, চতুর্দশ অর্থ কমিশনের সুপারিশের ভিত্তিতে রাজ্যগুলিকে এখন বাড়তি অর্থ সাহায্য দেওয়া হচ্ছে। রান্নার গ্যাসে সরাসরি ভর্তুকি হস্তান্তর এবং এল ই ডি আলো ব্যবহারের কর্মসূচি শুরু হওয়ার পর কীভাবে হাজার-হাজার কোটি টাকা সঞ্চয় হয়েছে, তা প্রধানমন্ত্রী জানান। তিনি বলেন, কৃষি ক্ষেত্রে ব্যবহারযোগ্য ইউরিয়ার যাতে অন্যত্র প্রয়োগ ঠেকানোর জন্য, তার জন্য ইউরিযায় নিমের আস্তরন দেওয়া হচ্ছে। বিহারে যে দুটি রেল ইঞ্জিন তৈরির কারখানা গড়ে তোলা হবে, তাতে প্রত্যক্ষ বিদেশি বিনিয়োগের কথাও শ্রী মোদী তাঁর ভাষণে উল্লেখ করেন। প্রধানমন্ত্রী বিদ্যুৎ বিহীন ১৮ হাজার গ্রামে বৈদ্যুতিকীকরণের কথা উল্লেখ করে বলেন, গ্রামীন বৈদ্যুতিকীকরণ সংক্রান্ত অ্যাপলিকেশনের মাধ্যমে যে কেউ এই কাজের অগ্রগতি দেখতে পারেন।
বস্ত্র ও তৈরি পোশাক রপ্তানিতে ছাড়ের সময়সীমা বাড়ানোর প্রস্তাবে মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে আগামী পয়লা এপ্রিল থেকে বস্ত্র ও রেডিমেড পোশাক রপ্তানির ক্ষেত্রে যাবতীয় কেন্দ্র ও রাজ্যস্তরীয় কর ও লেভিতে ছাড়ের সুবিধা বজায় রাখার প্রস্তাব অনুমোদিত হয়েছে। তবে, কর ছাড়ের এই সুবিধা রপ্তানিকৃত সামগ্রীর ওপর শুল্ক ও কর ছাড়ের যে কর্মসূচি রয়েছে, তার সঙ্গে সংযুক্ত না হওয়া পর্যন্ত পাওয়া যাবে। বস্ত্র ও রেডিমেড পোশাকের জন্য বর্তমান শুল্ক ও কর ছাড় সংক্রান্ত কর্মসূচিটি নীতি-নির্দেশিকায় কোনোরকম পরিবর্তন ছাড়াই আগামী পয়লা এপ্রিল থেকে কার্যকর হচ্ছে। সেই সঙ্গে, রপ্তানিকৃত সামগ্রীর ওপর কর ছাড়ের সুবিধা সংক্রান্ত কর্মসূচিটির সঙ্গে কেন্দ্র ও রাজ্য স্তরীয় কর ও শুল্ক ছাড় কর্মসূচিটি সংযুক্তিকরণ না হওয়া পর্যন্ত বর্তমানে বস্ত্র মন্ত্রকের পক্ষ থেকে যে কর বা শুল্ক হার কার্যকর রয়েছে, তাও পরিবর্তিত থাকবে। বস্ত্র ও রেডিমেড পোশাকের ক্ষেত্রে কেন্দ্র ও রাজ্য স্তরীয় কর ছাড়ের এই সুবিধা আগামী ৩১শে মার্চের পরেও জারি থাকার ফলে বস্ত্র ক্ষেত্র লাভবান হবে বলে মনে করা হচ্ছে। ..
আজকের মন্ত্রিসভার সিদ্ধান্তে দেশের আরও বেশি মানুষ টিকা পাবেন ও সুস্থ দেশ গড়ে উঠবে : প্রধানমন্ত্রী

নয়াদিল্লি, ১৩ জুলাই, ২০২২ ১৫ জুলাই থেকে পরের ৭৫ দিন ১৮ বছরের বেশি বয়সীদের সব সরকারি টিকাকরণ কেন্দ্রে বিনামূল্যে কোভিড-১৯’এর প্রিকোশন ডোজ দেওয়ার বিষয়ে যে সিদ্ধান্ত নেওয়া হয়েছে তার ফলে আরও বেশি সংখ্যক মানুষ টিকা পাবেন ও সুস্থ দেশ গড়ে উঠবে বলে আশাপ্রকাশ করেছেন প্রধানমন্ত্রী শ্রী নরেন্দ্র মোদী। #আজাদি কা অমৃত মহোৎসব উদযাপনের অঙ্গ হিসেবে আজ মন্ত্রিসভার বৈঠকে এই সিদ্ধান্ত নেওয়া হয়। কেন্দ্রীয় স্বাস্থ্যমন্ত্রী ডঃ মনসুখ মান্ডভিয়ার ট্যুইটের জবাবে প্রধানমন্ত্রী ফের ট্যুইট করেন : “কোভিড-১৯এর বিরুদ্ধে লড়াইয়ে টিকাকরণ হচ্ছে কার্যকর পদক্ষেপ। আজকের মন্ত্রিসভার সিদ্ধান্তে দেশে আরও বেশি সংখ্যক মানুষের টিকাকরণ হবে ও সুস্থ ভারত গড়ে উঠবে।”
কেন্দ্রীয় মন্ত্রিসভা রাজ্যসভা থেকে আন্তর্জাতিক আর্থিক পরিষেবা কেন্দ্র কর্তৃপক্ষ বিল, ২০১৯ প্রত্যাহার করার পর লোকসভায় তা পেশ করার অনুমতি দিল

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে আন্তর্জাতিক আর্থিক পরিষেবা কেন্দ্র কর্তৃপক্ষ বিল, ২০১৯ রাজ্যসভা থেকে প্রত্যাহার করে তা সংসদের চলতি অধিবেশনেই লোকসভায় পেশ করার অনুমতি মিলেছে। উল্লেখ করা যেতে পারে, এই বিলটি এ বছরের গোড়ায় ১২ ফেব্রুয়ারি রাজ্যসভায় পেশ করা হয়েছিল এবং তখন থেকে বিলটি রাজ্যসভাতেই পড়েছিল। এই বিলটি কার্যকর হলে আন্তর্জাতিক আর্থিক পরিষেবা কেন্দ্রের সঙ্গে যুক্ত ব্যাঙ্কিং ব্যবস্থা, মূলধনী বাজার এবং বিমা ক্ষেত্রে একটি অভিন্ন আন্তঃনিয়ন্ত্রণমূলক ব্যবস্থা গড়ে উঠবে। বর্তমানে এই ক্ষেত্রগুলির নিয়ন্ত্রকের দায়িত্ব ভারতীয় রিজার্ভ ব্যাঙ্ক, সেবি এবং বিমা নিয়ন্ত্রক কর্তৃপক্ষ পালন করছে। এই ক্ষেত্রগুলির আর্থিক কাজকর্মে বিবিধতার দরুণ একটি উপযুক্ত আন্তঃনিয়ন্ত্রণমূলক সমন্বয় ব্যবস্থা গড়ে তোলার প্রয়োজনীয়তা দেখা দিয়েছিল। এমনকি, আন্তর্জাতিক আর্থিক পরিষেবা কেন্দ্রগুলিতে বর্তমানে চালু আর্থিক কাজকর্ম পরিচালনায় নিয়মিতভাবে নতুন ব্যবস্থা গ্রহণ এবং সংশোধনের প্রয়োজন হয়ে থাকে। তাই, আন্তর্জাতিক আর্থিক পরিষেবা ব্যবস্থা সঠিকভাবে পরিচালনার জন্য উপযুক্ত নিয়ন্ত্রণমূলক ব্যবস্থা নেওয়া প্রয়োজন। এই সমস্ত বিষয়গুলিকে বিবেচনায় রেখেই দেশে আন্তর্জাতিক আর্থিক পরিষেবা ক্ষেত্রে নিয়ন্ত্রণমূলক ব্যবস্থা গড়ে তোলার জন্য একটি অভিন্ন নীতি গ্রহণের প্রয়োজনীয়তা দেখা দেয়। ফলে, আর্থিক বাজারে অংশগ্রহণকারী বা লগ্নিকারীদের জন্য এক বিশ্বমানের নিয়ন্ত্রণমূলক বাতাবরণ গড়ে উঠবে। এমনকি, দেশে সহজে ব্যবসা-বাণিজ্যের বিষয়টিও আরও সহজ-সরল হয়ে উঠবে। উল্লেখ করা যেতে পারে, কেন্দ্রীয় মন্ত্রিসভার গত ৬ ফেব্রুয়ারি অনুষ্ঠিত বৈঠকে সংসদে আন্তর্জাতিক আর্থিক পরিষেবা কেন্দ্র কর্তৃপক্ষ বিল, ২০১৯ পেশ করার অনুমতি দেয়। এই সিদ্ধান্তের প্রেক্ষিতে গত ১২ ফেব্রুয়ারি কেন্দ্রীয় অর্থ প্রতিমন্ত্রী বিলটি রাজ্যসভায় পেশ করেন। লোকসভার সচিবালয়কে ইতিমধ্যেই এই বিলটি লোকসভায় পেশ করার বিষয়ে অবগত করা হয়েছে।
ক্রমাগত লোকসানে চলতে থাকাসিআইডব্ল্যুটিসি বন্ধ করে দেওয়ার সিদ্ধান্ত কেন্দ্রীয় মন্ত্রিসভার

কেন্দ্রীয় অন্তর্দেশীয় জল পরিবহণ নিগম লিমিটেড (সিআইডব্ল্যুটিসি) বন্ধকরে দেওয়ার প্রস্তাবে সম্মতি জানাল কেন্দ্রীয় মন্ত্রিসভা। আজ এখানে প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত হয় মন্ত্রিসভার বৈঠকটি। এর আগে, ২০১৪ সালের২৪ ডিসেম্বর কেন্দ্রীয় মন্ত্রিসভার এক সিদ্ধান্তের পরিপ্রেক্ষিতে সংস্থার কর্মীদেরজন্য স্বেচ্ছাবসর প্রকল্পটি চালু করা হয় ২০১৫ সালে। ১৯৫৬ সালের কোম্পানি আইন অনুযায়ী সিআইডব্ল্যুটিসি একটি সংস্থা হিসেবে নথিভুক্তহয় ১৯৬৭-র ২২ ফেব্রুয়ারি তারিখে। ঐ সময় কলকাতা উচ্চ আদালতের অনুমোদনক্রমে রিভারস্টিম নেভিগেশন কোম্পানি লিমিটেডের দায় ও সম্পদ আনুষ্ঠানিকভাবে গ্রহণ করেকেন্দ্রীয় সরকার। কিন্তু বিভিন্ন কারণে কাজকর্মের ক্ষেত্রে সীমাবদ্ধতা এবংপরিকাঠামোগত প্রতিবন্ধকতার ফলে এই সংস্থাটি কোন সময়েই সেভাবে লাভজনক হয়ে উঠতেপারেনি। বরং, সূচনাকাল থেকেই এটি ক্রমাগত লোকসানেই চলে আসছিল। সংস্থার কর্মীসংখ্যা কমতে কমতে এখন এসে দাঁড়িয়েছে মাত্র পাঁচ-এ । প্রসঙ্গত উল্লেখ্য, রুগ্ন রাষ্ট্রায়ত্ত সংস্থাগুলির পুনরুজ্জীবন কিংবাপ্রয়োজনবোধে সেগুলি বন্ধ করে দেওয়ার লক্ষ্যে সরকার গৃহীত এক সিদ্ধান্তেরপরিপ্রেক্ষিতেই সিআইডব্ল্যুটিসি-র ক্ষেত্রেও এই বিশেষ পদক্ষেপ নেওয়া হল আজকেন্দ্রীয় মন্ত্রিসভার বৈঠকে। /
গণেশ চতুর্থী উপলক্ষে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী গণেশ চতুর্থীর পবিত্র উৎসবে জনসাধারণকে শুভেচ্ছা জানিয়েছেন এবং সর্বত্র আনন্দ ও সমৃদ্ধি আসুক এই প্রার্থনা করেছেন। এক ট্যুইট বার্তায় প্রধানমন্ত্রী বলেছেন, “ আপনাদের সকলকে গণেশ চতুর্থীর অনেক অনেক শুভেচ্ছা। গণপতি বাপ্পা মৌরিয়া! গণেশ চতুর্থীর এই পবিত্র উৎসবে শুভেচ্ছা জানাই। ভগবান গণেশের আশীর্বাদ আমাদের সকলের উপর বর্ষিত হোক। সর্বত্র আনন্দ ও সমৃদ্ধি আসুক”
হায়দ্রাবাদ রাজ্যের ভারতের সাথে সংযুক্তির সময় ভারতের একতার স্বার্থে যাঁরা আত্মবলিদান করেছেন, তাদের সকলের প্রতি সেলাম জানালেন প্রধানমন্ত্রী

হায়দ্রাবাদ রাজ্যের ভারতের সাথে সংযুক্তির সময় ভারতের একতার স্বার্থে যাঁরা আত্মবলিদান করেছেন, তাদের সকলের প্রতি সেলাম জানিয়েছেন প্রধানমন্ত্রী শ্রী নরেন্দ্র মোদি। হায়দ্রাবাদ রাজ্যের ভারতের সাথে সংযুক্তির সময় সর্দার প্যাটেলের দৃষ্টান্তমূলক ভূমিকার কথাও তিনি স্মরণ করেন। প্রধানমন্ত্রী বলেন, “হায়দ্রাবাদ রাজ্যের ভারতের সাথে সংযুক্তির সময় ভারতের একতার জন্য যাঁরা নিজেদের জীবন উৎসর্গ করেছেন, তাঁদের সকলকে আমি প্রণতি জানাই। সেই সময়ে সর্দার প্যাটেলের অনুকরণীয় ভূমিকা কথা স্মরণ না করলে হায়দ্রাবাদ রাজ্যের ভারতের সাথে সংযুক্তির প্রসঙ্গ অসম্পূর্ণ থেকে যায়”।
গুজরাট ও উত্তরাখন্ডের জন্য ও বি সি সংক্রান্ত কেন্দ্রীয় তালিকার সংশোধনী

পশ্চাদপদ শ্রেনীর জাতীয় কমিশন (এন সি বি সি) এর পরামর্শ অনুযায়ী জাতি অথবা সম্প্রদায়ের নাম অন্তর্ভুক্তি অথবা সংশোধনের মাধ্যমে কেন্দ্রীয় ও বি সি তালিকায় উপযুক্ত সংশোধনীর জন্য প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা গুজরাট ও উত্তরাখন্ড রাজ্য দুটির জন্য অন্যান্য পশ্চাদপদ শ্রেণীর(ও বি সি)কেন্দ্রীয় তালিকার সংশোধনের জন্য অনুমোদন দিয়েছে| এই সংশোধনীর ফলে এইসব জাতি ও সম্প্রদায়ের অন্তর্ভুক্ত মানুষ বর্তমান নীতি অনুযায়ী সরকারী চাকরি ও পদের ক্ষেত্রে এবং এর পাশাপাশি কেন্দ্রীয় শিক্ষা প্রতিষ্ঠানগুলিতে সংরক্ষণের সুযোগ সুবিধা পাবেন| বর্তমানে ও বি সি-ভুক্ত জনগণ কেন্দ্রীয় সরকারের বিভিন্ন জনকল্যানমূলক প্রকল্প, বৃত্তি ইত্যাদিতে যেসব সুযোগ সুবিধা পাচ্ছেন, সেগুলির জন্যও তারা উপযুক্ত বলে বিবেচিত হবেন| গুজরাতে সিপাই, পাটনি জামাত অথবা তুর্ক জামাত (সবাই মুসলিম জাতি গোষ্ঠী ভুক্ত) এবং উত্তরাখন্ডে কাহার, তনোয়ার, সিঙ্ঘারিয়া জাতি বা সম্প্রদায়কে কেন্দ্রীয় ওবিসি তালিকায় যুক্ত করা হয়েছে। প্রেক্ষাপট: এন সি বি সি আইন ১৯৯৩ অনুযায়ী ইন্দ্র সোহনি মামলায় সুপ্রিম কোর্টের রায় মোতাবেক পশ্চাদপদ শ্রেনীর জাতীয় কমিশন (এন সি বি সি) গঠিত হয়েছিল| এই আইনের ৯ নং ধারায় কমিশনের কার্যসুচি হিসেবে বলা আছে যে, কোনো জাতি বা সম্প্রদায়ের নাম পিছিয়ে পড়া গোষ্ঠি হিসাবে কেন্দ্রীয় তালিকায় অন্তর্ভূক্ত করার অনুরোধ খতিয়ে দেখবে এবং তালিকায় কোনো নাম যুক্ত অথবা বিযুক্তির অভিযোগ যাচাই করবে এবং তাদের বিবেচনার বক্তব্য কেন্দ্রীয় সরকারকে জানাবে| কমিশনের পরামর্শ কেন্দ্রীয় সরকারের জন্য সাধারনত: বাধ্যতামূলক| এন সি বি সি মাঝে মধ্যেই কেন্দ্রীয় সরকারকে পরামর্শ দিয়ে থাকে| এখন পর্যন্ত ৩৫ টি এধরনের বিজ্ঞপ্তি জারি হয়েছে| ২৪টি রাজ্য ও ৬টি কেন্দ্রশাসিত অঞ্চলের ওবিসি’র কেন্দ্রীয় তালিকায় সব মিলিয়ে ২৪০৪টি জাতি, সম্প্রদায় অথবা উপসম্প্রদায়ের নাম বিজ্ঞাপিত হয়েছে| শেষ বিজ্ঞপ্তি জারি হয়েছে এবছর ১৪ই জুলাই| সেই অনুসারে দুটি রাজ্যের (গুজরাট ও উত্তরাখন্ড) জন্য এন সি বি সি’র সুপারিশ অনুযায়ী দুটি পরিবর্তনের বিজ্ঞপ্তি জারির প্রস্তাব করা হয়েছে| /27/8/2015
নরওয়ের প্রধানমন্ত্রীর সঙ্গে প্রধানমন্ত্রী শ্রী নরেন্দ্র মোদীর বৈঠক

নতুন দিল্লি, ৪ মে, ২০২২ প্রধানমন্ত্রী শ্রী নরেন্দ্র মোদী কোপেনহেগেনে দ্বিতীয় ভারত-নর্ডিক বৈঠকের পাশাপাশি নরওয়ের প্রধানমন্ত্রী মিঃ জোনাস গহর স্টোর-এর সঙ্গে বৈঠক করেছেন । ২০২১ সালে অক্টোবরে প্রধানমন্ত্রী হিসেবে স্টোরের কার্যভার গ্রহণের পর এটিই ছিল দুই নেতার মধ্যে প্রথম বৈঠক । উভয় দেশের প্রধানমন্ত্রী দ্বিপাক্ষিক সম্পর্কের অধীনে বর্তমান কাজকর্ম নিয়ে পর্যালোচনা করেন এবং ভবিষ্যতে সহযোগিতার ক্ষেত্র নিয়ে আলোচনাও চালান । নরওয়ের দক্ষতা এবং ভারতের সম্ভাবনা স্বাভাবিকভাবেই একে অপরের পরিপূরক বলে প্রধানমন্ত্রী উল্লেখ করেন । দুই দেশের প্রধানমন্ত্রী সমুদ্র ভিত্তিক অর্থনীতি, পুনর্নবীকরণযোগ্য শক্তি, গ্রীন হাইড্রোজেন, সৌর ও বায়ু প্রকল্প, গ্রীণ শিপিং, মৎস্য চাষ, জল ব্যবস্থাপনা, বৃষ্টির জল সংগ্রহ, মহাকাশ সহযোগিতা, দীর্ঘমেয়াদি পরিকাঠামো বিনিয়োগ, স্বাস্থ্য ও সংস্কৃতির মতো একাধিক ক্ষেত্রে সহযোগিতা আরও জোরদার করার বিষয় নিয়ে আলোচনা করেন । বৈঠকে আঞ্চলিক ও বিশ্বের উন্নয়ন নিয়েও আলোচনা হয় । রাষ্ট্রসংঘের নিরাপত্তা পরিষদের সদস্য হিসেবে ভারত ও নরওয়ে পারস্পরিক স্বার্থে বিশ্বের নানান বিষয়ে রাষ্ট্রসংঘকে সহযোগিতা করে চলেছে ।
আগামীকাল রাজস্থান সফরে যাচ্ছেন প্রধানমন্ত্রী :দেশব্যাপী ‘বেটি বাঁচাও, বেটি পড়াও’ অভিযানের সূচনা করবেন তিনি

আন্তর্জাতিক নারী দিবস উপলক্ষে আগামীকাল অর্থাৎ ৮ মার্চ রাজস্থানের ঝুনঝুনুসফরে যাচ্ছেন প্রধানমন্ত্রী শ্রী নরেন্দ্র মোদী। কন্যা সন্তানের সুরক্ষা ও শিক্ষাদানের লক্ষ্যে যে বিশেষ উদ্যোগ গ্রহণ করেছেকেন্দ্রীয় সরকার তাকে আরও উৎসাহিত করার উদ্দেশ্যে আগামীকাল ভারতব্যাপী ‘বেটিবাঁচাও, বেটি পড়াও’ অভিযানের সূচনা করবেন প্রধানমন্ত্রী। বর্তমানের ১৬১টি থেকেদেশের ৬৪০টি জেলায় সম্প্রসারিত হবে ‘বেটি বাঁচাও, বেটি পড়াও’ কর্মসূচিটি। এই বিশেষ উদ্যোগের সুফল গ্রহীতা মা ও শিশুকন্যাদের সঙ্গে ব্যক্তিগতভাবেকথাও বলবেন প্রধানমন্ত্রী। ‘বেটি বাঁচাও, বেটি পড়াও’ কর্মসূচির আওতায় দেশের যেসমস্ত জেলা বিশেষ সাফল্য দেখিয়েছে সেগুলিকে শংসাপত্রও দেবেন তিনি। ঝুনঝুনু থেকেই সরকারের আরেকটি যুগান্তকারী পদক্ষেপ ‘জাতীয় পুষ্টি মিশন’কর্মসূচিটি এদিন সারা দেশে সম্প্রসারিত করার উদ্দেশ্যে এক বিশেষ অভিযানের সূচনাকরবেন প্রধানমন্ত্রী। তিনি চালু করবেন এনএমএম-আইসিডিএস সাধারণ অ্যাপ্লিকেশনসফটওয়্যারেরও। জাতীয় পুষ্টি মিশনের আওতায় বিশেষভাবে নজর দেওয়া হয় সেই সমস্ত শিশুরপ্রতি যারা জন্ম থেকেই কম ওজন ও অপুষ্টির শিকার। এছাড়াও, শিশু, মহিলা এবং বয়ঃসন্ধিকালেরকন্যা সন্তানদের রক্তাল্পতার সমস্যা ইত্যাদির প্রতিরোধেও যথাযথ ব্যবস্থা গ্রহণ করাহয় মিশনের আওতায়। অপুষ্টি ও অন্যান্য কারণে শিশুদের বিকাশ বাধাপ্রাপ্ত হয়। এবিষয়টির প্রতিও বিশেষ দৃষ্টি দেওয়া হয় জাতীয় পুষ্টি মিশন কর্মসূচির মাধ্যমে।
সুরাটে অগ্নিকান্ডের ঘটনায় মর্মাহত প্রধানমন্ত্রী

প্রধানমন্ত্রী শ্রী নরেন্দ্র মোদী সুরাটে ভয়াবহ অগ্নিকান্ডের ঘটনায় মর্মবেদনা প্রকাশ করেছেন। দুর্ঘটনায় ক্ষতিগ্রস্হদের সম্ভাব্য সবরকম সহায়তা প্রদানে সচেষ্ট হওয়ার জন্য তিনি গুজরাট সরকার ও স্হানীয় কর্তৃপক্ষগুলিকে আহ্বান জানিয়েছেন। প্রধানমন্ত্রী বলেন, “সুরাটে অগ্নিকান্ডের ঘটনায় আমি অত্যন্ত মর্মহত। শোকসন্তপ্ত পরিবারগুলির প্রতি সমবেদনা জানাই। আহতদের দ্রুত আরোগ্য কামনা করি। ক্ষতিগ্রস্হদের সম্ভাব্য সবরকম সহায়তা প্রদানের জন্য গুজরাট সরকার ও স্হানীয় কর্তৃপক্ষগুলিকে অনুরোধ করেছি।” /…
প্রসঙ্গ মৎস্যচাষ : ভারত-বাংলাদেশ চুক্তি

আজ এখানে কেন্দ্রীয় মন্ত্রিসভার বৈঠকে মৎস্যচাষ সম্পর্কিত বিভিন্ন ক্ষেত্রে গত সেপ্টেম্বর, ২০১১-তে স্বাক্ষরিত ভারত-বাংলাদেশ চুক্তিটি সম্পর্কে বিশদভাবে অবহিত করা হয় প্রধানমন্ত্রী শ্রী নরেন্দ্র মোদীকে। বৈঠকে সভাপতিত্ব করেন প্রধানমন্ত্রী স্বয়ং। ভারত ও বাংলাদেশের মধ্যে স্বাক্ষরিত এই দ্বিপাক্ষিক চুক্তিটি দু’দেশের সম্পর্ককেআরও নিবিড় ও জোরদার করে তুলেছে। এর আওতায় দু’পক্ষই যে সমস্ত বিষয়ে ব্যবস্থা ও পদক্ষেপ গ্রহণ করেছে তার ফলশ্রুতিতে মৎস্যচাষ সহ সংশ্লিষ্ট ক্ষেত্রগুলিতে পারস্পরিক সহযোগিতার প্রসার ও উন্নয়ন সম্ভব হয়ে উঠেছে। সম্পাদনের দিন থেকে চুক্তিটি কার্যকর থাকবে পরবর্তী পাঁচ বছরের জন্য। তবে, কোন পক্ষ যদি এই চুক্তিটি কোন সময় বাতিল করতে চায় তাহলে অন্য পক্ষকে কমপক্ষে ছ’মাস আগে তা লিখিতভাবে জানাতে হবে। আবার, দু’পক্ষই সম্মত হলে চুক্তিটির মেয়াদ ভবিষ্যতে আরও বাড়ানো যেতে পারে। /….